পৰাণ কুমাৰ বৰুৱা () অসমৰ এগৰাকী কবি, সাহিত্যিক আছিল আৰু তেওঁ কুৰিখনতকৈও অধিক কিতাপ লিখিছিল এইবোৰৰ ভিতৰত শ্ৰীমন্ত শঙ্কৰদেৱ আৰু বৈষ্ণৱ ধৰ্ম শীৰ্ষক গ্ৰন্থ খনৰ বাবে তেওঁ ভীমৰাও আম্বেদকাৰ বঁটা লাভ কৰিছিল ২০২৫ চনৰ জুলাই মাহত তেওঁৰ মৃত্যু হয়
জন্ম
১৯৫৯ চনৰ ৮ নৱেম্বৰ পৰাণ কুমাৰ বৰুৱাৰ জন্ম হয় তেওঁৰ পিতৃৰ নাম হেমচন্দ্ৰ বৰুৱা আৰু মাতৃৰ নাম নিৰু বৰুৱা

শিক্ষা
পৰাণ কুমাৰ বৰুৱাই নগাঁও মণ্টেশ্বৰী প্ৰাথমিক বিদ্যালয় আৰু ১নং আমোলাপট্টি নিম্ন বুনিয়াদী বিদ্যালয়ত প্ৰাথমিক শিক্ষা গ্ৰহণ কৰে
তেওঁ  নগাঁৱৰ ডচন উচ্চতৰ মাধ্যমিক বিদ্যালয়ৰ পৰা মেট্ৰিক পৰীক্ষা পাছ কৰি নগাঁও মহাবিদ্যালয়ৰ পৰা প্ৰাক্ স্নাতক শিক্ষা গ্ৰহণ কৰে আৰু নগাঁৱৰ আনন্দৰাম ঢেকিয়াল ফুকন মহাবিদ্যালয়ৰ পৰা স্নাতক ডিগ্ৰী লাভ কৰে তেওঁ গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে তেওঁ ৰবীন্দ্ৰ বিশ্ব ভাৰতী (শান্তি নিকেতন)ৰ পৰা পি.এইচ.ডি ডিগ্ৰী লাভ কৰিছিল

কৰ্মজীৱন
অসম চৰকাৰৰ উদ্যোগআৰু বাণিজ্য বিভাগত তেওঁ উপাৰ্জনমুখী কাৰ্যত জড়িত আছিল দীৰ্ঘকাল অসম সাহিত্য সভাৰ নগাঁও জিলা সাহিত্য সভাৰ বিভিন্ন পদবীত কাৰ্যনিৰ্বাহ কৰিছিল অসমৰ জাতীয়তাবাদী আন্দোলনত জড়িত হোৱাৰ উপৰি তেওঁ কিছুকাল অসম গণ পৰিষদৰ সৈতেও জড়িত হৈছিল অসম কবি সন্মিলন,শংকৰ মিছন, বটদ্ৰৱা থান আদি বিভিন্ন সামজিক সংস্থাৰ সৈতে তেওঁ কাম কৰিছিল

সাহিত্যিক অৱদান
ৰবীন্দ্ৰনাথ ঠাকুৰৰ গীতাঞ্জলি পুথিৰ অসমীয়া অনুবাদ আছিল তেওঁৰ উল্লেখযোগ্য অনুবাদ কৃতি তদুপৰি গান্ধীৰ নন্দনতত্ত্ব:অনুসন্ধান আৰু আত্মপাঠ, বাণীৰ সংকলন:ৰাভাৰ আভা, ভাৰতবৰ্ষৰ অসুখ, নিচলা ওঁঠৰ হাঁহি, বহিৰাগত সমস্যা, বেজবৰুৱাৰ ছোভিয়েট প্ৰীতি, শ্ৰীমন্ত শংকৰদেৱ আৰু বৈষ্ণৱ ধৰ্ম, ৰবীন্দ্ৰনাথৰ উত্তৰণত বেজবৰুৱা, লক্ষ্মীনাথ:সম্বলপুৰৰ ৰেঙণি, সাহিত্যৰথীৰ দৃষ্টিত কৃপাবৰ বৰুৱা, ৰবীন্দ্ৰনাথ:অসমীয়া উপস্থিতি আৰু অৱস্থান প্ৰসংগ, পণ্ডিত দীনদয়াল উপাধ্যায়:জীৱন আৰু কৰ্মৰ সাধনা, অসমত বিবেকানন্দ, মাইলছ ব্ৰন্সন আৰু অসমীয়া ভাষাৰ পুনৰ প্ৰতিষ্ঠাৰ সংগ্ৰাম, শংকৰদেৱ চৰ্চা:উনৈশ শতিকাৰ বাংলা সাহিত্যত, ড ডব্লিউ এল স্মিথৰ শংকৰদেৱ চৰ্চা আদি উল্লেখযোগ্য গ্ৰন্থ বিষ্ণপ্ৰসাদ ৰাভা:বিদ্ৰোহ আৰু শিল্পৰ চিন্তা, সুৰেৰে বন্ধা, ইমান ধুনীয়া মুকুতাৰ মালা আদি তেওঁৰ সম্পাদিত গ্ৰন্থ

অনূদিত কাব্য সংকলন
বৰুৱাৰ অনূদিত কবিতা পুথি সমূহ:
গীতাঞ্জলি
পুৱতি চৰাইৰ চুবুৰী
লেনিনৰ কবিতা
হিন্দী কাব্য সংকলন
সোমনাথ চে অযোধ্যা তক্
প্ৰবন্ধ সংকলন
বৰুৱাৰ প্ৰবন্ধ সংকলন:
বহিৰাগত সমস্যা
বেজবৰুৱাৰ ছোভিয়েট প্ৰীতি
শ্ৰীমন্ত শংকৰদেৱ আৰু বৈষ্ণৱ ধৰ্ম
ৰবীন্দ্ৰনাথৰ উত্তৰণত বেজবৰুৱা
লক্ষ্মীনাথ:সম্বলপুৰৰ ৰেঙনি
সাহিত্যৰথীৰ দৃষ্টিত কৃপাবৰ বৰবৰুৱা
ৰবীন্দ্ৰনাথ:অসমীয়াৰ উপস্থিতি আৰু অৱস্থান প্ৰসংগ
পণ্ডিত দীনদয়াল:জীৱন আৰু কৰ্ম সাধনা
অসমত বিবেকানন্দ
মাইলছ বন্সন আৰু অসমীয়া ভাষাৰ পুনৰ প্ৰতিষ্ঠাৰ সংগ্ৰাম
শঙ্কৰদেৱ চৰ্চা:ঊনৈশ শতিকাৰ বাঙলা সাহিত্যত
ড ডব্লিউ এল স্মিথৰ শংকৰদেৱ চৰ্চা
সম্পাদিত গ্ৰন্থ
বৰুৱাৰ সম্পাদিত গ্ৰন্থ
বিষ্ণুপ্ৰসাদ ৰাভা:বিদ্ৰোহ আৰু শিল্পচিন্তা
বাঁহীৰ সুৰেৰে বন্ধা (জয়ন্তী যুগৰ পৰা সাম্প্ৰতিক যুগলৈ কবিতা সংকলন)
ইমান ধুনীয়া মুকুতাৰ মালা (গীতিকবি সলিল চন্দ্ৰ বৰাৰ কবিতা সংকলন)
লোহিত ভাৰতী (১০০জন অসমীয়া কবিৰ কবিতাৰ হিন্দী অনুবাদ)
যুগদ্ৰষ্টা দীনদয়াল (১৫জন বিশিষ্ট লেখকৰ প্ৰবন্ধ সংকলন)
বৈষ্ণৱ পণ্ডিত আচাৰ্য দয়াল কৃষ্ণ বৰাৰ ৰচনাৱলী (প্ৰথম খণ্ড)

বঁটা-সন্মান
বৰুৱাই জীৱিত কালত বিভিন্ন বঁটা-সন্মান লাভ কৰিছিল
অসম চৰকাৰৰ সাহিত্যিক পেঞ্চন 
ভীমৰাও আম্বেদকাৰ বঁটা
মাইকেল মধুসুদন বঁটা
মলিন বৰা মেম'ৰিয়েল সংগীত সাধনালয়ৰ মুকুতাৰ মালা বঁটা
 তেওঁ নগাওঁ জিলা সাহিত্য সভাৰ সভাপতি আছিল

মৃত্যু
১ জুলাইৰ নিশা প্ৰায় ১১ বজাত হৃদযন্ত্ৰৰ ক্ৰিয়া বন্ধ হৈ নগাঁও চিকিৎসা মহাবিদ্যালয়ত মৃত্যু হয় মৃত্যুৰ সময়ত তেওঁৰ বয়স আছিল ৬৬ বছৰ মৃত্যুৰ সময়ত পত্নী, পুত্ৰ আৰু কন্যাক এৰি থৈ গৈছে তেওঁৰ মৃত্যুত মৃতকৰ প্ৰতি সন্মান জনাই অসম সাহিত্য সভা আৰু নগাঁৱৰ সাংস্কৃতিক গোষ্ঠী কিশলয়ৰ পতাকা তিনিদিনলৈ অৰ্দ্ধনমিত কৰি ৰখা হয়

তথ্যসূত্ৰ

শ্ৰেণী:অসমীয়া অনুবাদক
শ্ৰেণী:অসমীয়া সাহিত্যিক
শ্ৰেণী:কবি
শ্ৰেণী:মৃত ব্যক্তি